Jansen gikk inn for å gjenopplive en ren, augustinsk lære, og hans posthumt publiserte verk (1640) fikk en betydelig innflytelse. I Frankrike ble jansenismen forbundet med nonneklosteret i Port-Royal, der Racine var utdannet, og Pascal virket som lærer. Jansenismen ble fordømt som kjetteri i en rekke pavebuller, fremfor alt fra pavene Innocens 10. og Klemens 11. (); men ettersom Jansen selv var død, og hadde erklært seg lojal mot den katolske kirke, ble han aldri selv anklaget for kjetteri. Den endelige avvisning av jansenismen kom fra pave Pius X, som gikk inn for hyppig, gjerne daglig, kommunion, og anbefalte barnekommunion fra ca. åtteårsalderen.